У фондах архіва сабраны: арганізацыйна-распарадчая дакументацыя; дакументы, якія адлюстроўваюць сувязі акадэміі з замежжам; пратаколы паседжанняў вучоных саветаў: гадавыя і пяцігадовыя планы навукова-даследчых работ; гадавыя справаздачы аб дзейнасці ўстаноў; дакументы аб падрыхтоўцы навуковых кадраў; праэкты; тэксты дысертацый; рукапісы навуковых прац і інш. Перададзены ў архіў крыніцы па гісторыі Першага з’езда вучоных Беларусі, матэрыялы аб розных інавацыйных і высокатэхналагічных праграмах і праектах. Асабліва багатым інфармацыйным полем, датычным гісторыі даследавання беларускіх старажытнасцей, з’яўляецца фонд археалагічнай навуковай дакументацыі, які налічвае больш за 3000 адзінак захоўвання.